**องค์การบริหารส่วนตำบลลุ่มสุ่ม**





**วิสัยทัศน์ (Vision) การพัฒนาองค์การบริหาร ส่วนตำบลลุ่มสุ่ม** “เศรษฐกิจก้าวหน้า  คุณภาพชีวิต มีมาตรฐาน บริหารตามหลักธรรมาภิบาล โครงสร้างพื้นฐานดี พร้อมร่วมอาเซียน”

 ที่ตั้งของ ตำบลลุ่มสุ่ม เป็นตำบล ๑ ใน ๗ ตำบล ในเขต อำเภอไทรโยค  มีอาณาเขต  ติดต่อกับท้องถิ่นใกล้เคียง คือ ตำบลศรีมงคล ตำบลสิงห์ ตำบล วังกระแจะ ตำบลท่าเสา และตำบลช่องสะเดา อำเภอเมืองกาญจนบุรี ตามรายละเอียด ดังนี้

 - ทิศเหนือ ติดต่อกับ ตำบลท่าเสา อำเภอไทรโยค ตำบลสิงห์ อำเภอไทรโยค ตำบลช่องสะเดา อำเภอ เมืองกาญจนบุรี

        - ทิศใต้ ติดต่อกับ ตำบลศรีมงคล อำเภอไทรโยค

 - ทิศตะวันออก ติดต่อกับ ตำบลสิงห์ อำเภอ ไทรโยค

        - ทิศตะวันตก ติดต่อกับ ตำบลบ้องตี้ อำเภอ ไทรโยค ตำบลวังกระแจะ  อำเภอไทรโยค

        องค์การบริหารส่วนตำบลลุ่มสุ่ม อยู่ห่างจากที่ว่าการอำเภอไทรโยค ประมาณ ๒ กิโลเมตร อยู่ห่างจากศาลากลางจังหวัดกาญจนบุรี ประมาณ ๕๕ กิโลเมตร อยู่ห่างจากกรุงเทพมหานคร ประมาณ ๒๑๒ กิโลเมตร

 ตำบลลุ่มสุ่ม เป็นพื้นที่ที่อยู่ติดแม่น้ำแควน้อย ทำให้ราษฎรปลูกบ้านเรือนอยู่ริมแม่น้ำ ซึ่งสมัยก่อนจะใช้การสัญจรทางน้ำ เนื่องจากยังไม่มีถนนในสมัยนั้นประกอบกับพื้นที่มีลักษณะเป็นที่ลุ่ม ในช่วงฤดูฝนจะมีน้ำท่วมขังอยู่เป็นประจำทุกปี  ราษฎรส่วนใหญ่มีอาชีพการสานสุ่มเพื่อ

เป็นเครื่องมือในการจับปลา ครั้นยามน้ำลดก็จะเห็นสุ่มเป็นจำนวนมากอยู่ในลุ่ม จึงเรียกชื่อตำบลว่า “ตำบลลุ่มสุ่ม”  มีจำนวนทั้งสิ้น ๑๑ หมู่บ้าน

**สภาพทางเศรษฐกิจ**

        ประชาชนในเขตพื้นที่องค์การบริหารส่วนตำบลลุ่มสุ่มส่วนใหญ่ประกอบอาชีพเกษตรกรรมเป็นของตัวเองประชาชนรุ่นหนุ่ม-สาว ทำงานรับจ้างทั่วไป และเป็นลูกจ้างอยู่ในสถานบริการท่องเที่ยวในเขตองค์การบริหารส่วนตำบลลุ่มสุ่ม และตำบลใกล้เคียง ปัจจุบันลูกจ้าง ตกงานกันมาก เนื่องจากสถานบริการเลิกจ้างตามสภาวะเศรษฐกิจซบเซา และมีนักท่องเที่ยวมาใช้บริการน้อย

**การเมืองการปกครอง**

 องค์การบริหารส่วนตำบลลุ่มสุ่ม เป็นองค์กรปกครองส่วนท้องถิ่น ตั้งอยู่เลขที่ ๑๘๘ หมู่ที่ ๓ ตำบล ลุ่มสุ่ม อำเภอไทรโยค จังหวัดกาญจนบุรี องค์การบริหารส่วนตำบลลุ่มสุ่ม ได้รับการยกฐานะเป็นนิติบุคคลและ เป็นราชการบริหารส่วนท้องถิ่น ตามพระราชบัญญัติ สภาตำบลและองค์การบริหารส่วนตำบล จำนวน ๑๐ หมู่บ้าน ตั้งแต่หมู่ที่ ๒ ถึง หมู่ที่ ๑๑ ส่วน หมู่ที่ ๑ บ้านวังโพธิ์ ได้รับการยกฐานะเป็นเทศบาลตำบลวังโพธิ์ พ.ศ. ๒๕๓๗ (มาตรา ๔๓) และตามประกาศกระทรวงมหาดไทย เมื่อวันที่ ๓๐ มีนาคม ๒๕๓๙

**แม่น้ำแควน้อย**

**แม่น้ำแควน้อย** เป็นแม่น้ำสายสำคัญสายหนึ่งของประเทศที่ตั้งอยู่ทาง[ภาคตะวันตก](https://th.wikipedia.org/wiki/%E0%B8%A0%E0%B8%B2%E0%B8%84%E0%B8%95%E0%B8%B0%E0%B8%A7%E0%B8%B1%E0%B8%99%E0%B8%95%E0%B8%81)ของ[ประเทศไทย](https://th.wikipedia.org/wiki/%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2)

เกิดจากการรวมตัวกันของลำน้ำใหญ่สามสายจาก

[เทือกเขาตะนาวศรี](https://th.wikipedia.org/wiki/%E0%B9%80%E0%B8%97%E0%B8%B7%E0%B8%AD%E0%B8%81%E0%B9%80%E0%B8%82%E0%B8%B2%E0%B8%95%E0%B8%B0%E0%B8%99%E0%B8%B2%E0%B8%A7%E0%B8%A8%E0%B8%A3%E0%B8%B5) ได้แก่ ซองกาเลีย รันตี และบิคี่ใหญ่ ไหลมาบรรจบกันที่ด้านใต้ของด่านสามสบในพื้นที่[อำเภอสังขละบุรี](https://th.wikipedia.org/wiki/%E0%B8%AD%E0%B8%B3%E0%B9%80%E0%B8%A0%E0%B8%AD%E0%B8%AA%E0%B8%B1%E0%B8%87%E0%B8%82%E0%B8%A5%E0%B8%B0%E0%B8%9A%E0%B8%B8%E0%B8%A3%E0%B8%B5) [จังหวัดกาญจนบุรี](https://th.wikipedia.org/wiki/%E0%B8%88%E0%B8%B1%E0%B8%87%E0%B8%AB%E0%B8%A7%E0%B8%B1%E0%B8%94%E0%B8%81%E0%B8%B2%E0%B8%8D%E0%B8%88%E0%B8%99%E0%B8%9A%E0%B8%B8%E0%B8%A3%E0%B8%B5) ไหลผ่าน[อำเภอทองผาภูมิ](https://th.wikipedia.org/wiki/%E0%B8%AD%E0%B8%B3%E0%B9%80%E0%B8%A0%E0%B8%AD%E0%B8%97%E0%B8%AD%E0%B8%87%E0%B8%9C%E0%B8%B2%E0%B8%A0%E0%B8%B9%E0%B8%A1%E0%B8%B4) [อำเภอไทรโยค](https://th.wikipedia.org/wiki/%E0%B8%AD%E0%B8%B3%E0%B9%80%E0%B8%A0%E0%B8%AD%E0%B9%84%E0%B8%97%E0%B8%A3%E0%B9%82%E0%B8%A2%E0%B8%84) แล้วจึงไหลมาบรรจบกับแม่น้ำศรีสวัสดิ์หรือ[แม่น้ำแควใหญ่](https://th.wikipedia.org/wiki/%E0%B9%81%E0%B8%A1%E0%B9%88%E0%B8%99%E0%B9%89%E0%B8%B3%E0%B9%81%E0%B8%84%E0%B8%A7%E0%B9%83%E0%B8%AB%E0%B8%8D%E0%B9%88) ที่ตำบลปากแพรก [อำเภอเมืองกาญจนบุรี](https://th.wikipedia.org/wiki/%E0%B8%AD%E0%B8%B3%E0%B9%80%E0%B8%A0%E0%B8%AD%E0%B9%80%E0%B8%A1%E0%B8%B7%E0%B8%AD%E0%B8%87%E0%B8%81%E0%B8%B2%E0%B8%8D%E0%B8%88%E0%B8%99%E0%B8%9A%E0%B8%B8%E0%B8%A3%E0%B8%B5) [จังหวัดกาญจนบุรี](https://th.wikipedia.org/wiki/%E0%B8%88%E0%B8%B1%E0%B8%87%E0%B8%AB%E0%B8%A7%E0%B8%B1%E0%B8%94%E0%B8%81%E0%B8%B2%E0%B8%8D%E0%B8%88%E0%B8%99%E0%B8%9A%E0%B8%B8%E0%B8%A3%E0%B8%B5) รวมกันเป็น[แม่น้ำแม่กลอง](https://th.wikipedia.org/wiki/%E0%B9%81%E0%B8%A1%E0%B9%88%E0%B8%99%E0%B9%89%E0%B8%B3%E0%B9%81%E0%B8%A1%E0%B9%88%E0%B8%81%E0%B8%A5%E0%B8%AD%E0%B8%87) มีความยาวประมาณ 318 กิโลเมตรสองฝั่งแม่น้ำเป็นภูเขาสูงชัน มีการสร้าง[อ่างเก็บน้ำวชิราลงกรณ์](https://th.wikipedia.org/w/index.php?title=%E0%B8%AD%E0%B9%88%E0%B8%B2%E0%B8%87%E0%B9%80%E0%B8%81%E0%B9%87%E0%B8%9A%E0%B8%99%E0%B9%89%E0%B8%B3%E0%B8%A7%E0%B8%8A%E0%B8%B4%E0%B8%A3%E0%B8%B2%E0%B8%A5%E0%B8%87%E0%B8%81%E0%B8%A3%E0%B8%93%E0%B9%8C&action=edit&redlink=1) (เขื่อนเขาแหลม) ปิดกั้นแม่น้ำแควน้อยที่อำเภอทองผาภูมิ มีเนื้อที่ผิวน้ำ 353 ตารางกิโลเมตร (220,625 ไร่) ครอบคลุมพื้นที่บางส่วนในท้องที่อำเภอสังขละบุรีและอำเภอ ทองผาภูมิ จังหวัดกาญจนบุรี

**ข้อมูลครัวเรือนและประชากร**

|  |  |  |  |  |  |
| --- | --- | --- | --- | --- | --- |
| **ชื่อหมู่บ้าน** | **ครัวเรือน** | **ชาย** | **หญิง** | **รวม** | **-** |
| หมู่ที่ 2 บ้านเขาสามชั้น | 494 | 588 | 536 | **1,124** | **คน** |
| หมู่ที่ 3 บ้านลุ่มผึ้ง |  432 | 466 | 483 | **949** | **คน** |
| หมู่ที่ 4 บ้านหนองขอน | 277 | 336 | 322 | **658** | **คน** |
| หมู่ที่ 5 บ้านสามัคคีธรรม | 245 | 280 | 293 | **573** | **คน** |
| หมู่ที่ 6 บ้านไทรทอง | 323 | 329 | 329 | **658** | **คน** |
| หมู่ที่ 7 บ้านพุน้อย | 306 | 323 | 369 | **692** | **คน** |
| หมู่ที่ 8 บ้านเสรีธรรม | 117 | 139 | 136 | **275** | **คน** |
| หมู่ที่ 9 บ้านไตรรัตน์ | 567 | 673 | 624 | **1,297** | **คน** |
| หมู่ที่ 10 บ้านลุ่มสุ่ม | 292 | 247 | 270 | **517** | **คน** |
| หมู่ที่ 11 บ้านหินงามพุพลู | 203 | 313 | 332 | **645** | **คน** |
| **ข้อมูลรวม :** | **3,256** | **3,694** | **3,694** | **7,388** | **คน** |

**แผนที่และข้อมูลการติดต่อสื่อสาร**

องค์การบริหารส่วนตำบลลุ่มสุ่ม ตำบลลุ่มสุ่ม

อำเภอไทรโยคจังหวัดกาญจนบุรี 71150

เบอร์โทรศัพท์ 034-591201